CopenHills parkdesign: vinderen er fundet – Riders.dk
Home /CopenHills parkdesign: vinderen er fundet
SKI & SNOWBOARDJune 28, 2018
Efter halvanden måneds intens periode er vinderen nu fundet. Se her det freestylesetup som fik flest point og dermed bliver grundtanken bag parken på Københavns kommende skibakke.
Folket og dommerne har talt
De fem finalbidrag fra Daniel Rasmussen, Frozen Fløde, Johan Duus, Kristian Morgen samt Thomas og Jacob Birkholm blev i sidste uge offentliggjort – alle utrolig imponerende og gennemarbejdet.
Herefter spidsede det til, for der kunne kun være en vinder, og denne skulle findes via en offentlig afstemning samt et dommerpanel bestående af Christian Ingels, Alexander Vissing, Carsten Wiegand-Hansen, Nikolaj Vang samt Joss Christensen og Andrew Napier.
Points er nu talt op og vinderen kan dermed endelig afsløres – stort tilllykke til Johan Duus!
Johan Duus (60 point)
Frozen Fløde (58 point)
Daniel Rasmussen (54 point)
Thomas og Jacob Birkholm (44 point)
Kristian Morgen (24 point)
Se alle de uddybende detaljer om det vindende design i bunden af artiklen. Se også alle finalebidrag samt læs om pointsystemet og dommerne her.
Kreativitet og multifunktionalitet gav sejren
Det var et uhyre tæt kapløb iblandt top 3, hvor sejren ifølge dommerne skyldtes Johans kreative tilgang til at udnytte hele bakkens udformning samt inkorporerer både anderledes features, men også traditionelle features der udfordrer både begynderen og den mere øvet på en gang.
” Min overordnede tanke var at alle features har flere muligheder og kombinationer samt at de også kan bruges af helt nybegyndere såvel som udfordre eksperterne” – Johan Duus
Nu da det vindende design er fundet, skal de næste måned bruges på tænke setuppet ind i de andre interesseområder på bakken såsom pistekørsel, børneområde osv. CopenHill tager Johan Duus’ input med i den endelige vurdering af udformningen af parken, og Johan vil være involveret igennem byggeprocessen. Der er dog ingen garanti for at det vindende forslag får designet 100% opfyldt. Selve parken skal give mening mht. størrelse og budget for udarbejdelse.
”Jeg glæder mig til at kunne arbejde med et underlag som kan formes helt som man vil, og dermed skabe den bedst mulige park ud fra det danske freestylemiljøs ønsker” – Johan Duus
Vi holder jer selvfølgelig opdateret på byggeprocessen, men først skal I dykke ned i Johans vindende forslag – nu må CopenHill gerne snart åbne!
TAGS: Amager BakkeCopenhillJohan Duus